Predlog SKLEP SVETA o stališču, ki se sprejme v imenu Evropske unije za enajsto konferenco pogodbenic Baselske konvencije o nadzoru prehoda nevarnih odpadkov preko meja in njihovega odstranjevanja, glede sprememb seznama odpadkov iz Priloge IX (seznam B) k tej konvenciji /* COM/2013/093 final - 2013/0055 (NLE) */





OBRAZLOŽITVENI MEMORANDUM 1. Baselska konvencija o nadzoru prehoda nevarnih odpadkov preko meja in njihovega odstranjevanja, ki je bila sprejeta 22. marca 1989 (v nadaljnjem besedilu: Baselska konvencija), določa postopek nadzora za izvoz in uvoz nevarnih odpadkov med pogodbenicami. Konvencija, ki je začela veljati leta 1992, zdaj zavezuje 175 pogodbenic. EU je pogodbenica Baselske konvencije. 2. Postopek za spremembo prilog k Baselski konvenciji urejata člena 17 in 18 Konvencije. Vse spremembe mora predlagati pogodbenica, sekretariat pa jih mora sporočiti vsem pogodbenicam najmanj šest mesecev pred zasedanjem, na katerem se predlaga njihov sprejem. Vsako tako spremembo je treba sprejeti na zasedanju konference pogodbenic, veljati pa lahko začne šest mesecev po datumu, ko depozitar izda okrožnico z uradnim obvestilom. 3. Priloga IX k Baselski konvenciji vsebuje seznam odpadkov. Za navedene odpadke ne bo veljal člen 1(1)(a) Konvencije in se zato v Konvenciji ne bodo šteli kot „nevarni odpadki“, razen če vsebujejo snovi iz Priloge I v takem obsegu, da kažejo lastnosti iz Priloge III. Priloga I navaja kategorije odpadkov, ki jih je treba nadzirati (tokove odpadkov), in sestavine odpadkov. Priloga III vsebuje seznam lastnosti nevarnih snovi. Januarja in februarja 2011 je bilo predloženih naslednjih pet vlog za nove vnose v Prilogo IX (seznam B) k Baselski konvenciji: (a) neločljiva plastična frakcija iz predobdelave rabljenih embalaž za tekočine; (b) odpadki samolepilnega materiala (laminata) za etikete, ki vsebujejo surovine, ki se uporabljajo v proizvodnji etiket, in niso vključeni v klasifikacijsko številko B3020 Priloge IX; (c) neločljiva plastično-aluminijasta frakcija iz predobdelave rabljenih embalaž za tekočine; (d) čisti biorazgradljivi odpadki iz kmetijstva, vrtnarstva, gozdarstva, vrtov, parkov in pokopališč; (e) sestavljena (kompozitna) embalaža, ki vsebuje pretežno papir in nekaj plastike, ne vsebuje ostankov in ni vključena v klasifikacijsko številko B3020 Priloge IX. 4. Zgornji vnosi so bili začasno dodani v Prilogo IIIB k Uredbi (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov[1], dokler ne bo sprejet sklep o njihovi vključitvi v Prilogo IX (seznam B) k Baselski konvenciji. Ta odločitev je bila sprejeta z Uredbo Komisije (EU) št. 135/2012 o spremembi Uredbe (ES) št. 1013/2006 Evropskega parlamenta in Sveta o pošiljkah odpadkov zaradi vključitve nekaterih neuvrščenih odpadkov v Prilogo IIIB k Uredbi[2]. 5. Odprta delovna skupina (OEWG) se je na osmem zasedanju od 25. do 28. septembra 2012 seznanila s predlaganimi spremembami. Po razpravah o teh predlogih se je odprta delovna skupina v odstavku 2 svojega sklepa OEWG-8/6 strinjala, da konferenci pogodbenic Baselske konvencije na njenem enajstem zasedanju maja 2013 (COP-11) pošlje v obravnavo naslednji osnutek vnosa v Prilogo IX h Konvenciji: „B3075 naravna rastlinska odpadna biomasa iz kmetijstva, vrtnarstva, gozdarstva, vrtov, parkov in pokopališč, ki ne vsebuje snovi iz Priloge I v tolikšnih koncentracijah, da kažejo lastnosti iz Priloge III, in ne vsebujejo invazivnih vrst“. V odstavku 3 sklepa OEWG-8/6 je odprta delovna skupina prav tako upoštevala naslednji možni alternativni osnutek vnosa v Prilogo IX h Konvenciji, ki ga bo obravnavala konferenca pogodbenic na enajstem zasedanju, po katerem je mogoče štiri predloge združiti, vendar pa skupina opozarja, da se predlagana sprememba glede odpadkov iz laminata za etikete lahko vključi ali ne: „B3025 sestavljena (kompozitna) embalaža, ki vsebuje [pretežno] papir, plastiko in aluminij [in frakcije, ki vsebujejo te snovi], iz predobdelave take embalaže [vključno z odpadki iz laminata za etikete [premazani z lepilom, občutljivim na pritisk]], ki ne vsebuje ostankov in snovi iz Priloge I v tolikšnih koncentracijah, da kažejo lastnosti iz Priloge III“. 6. Konferenca pogodbenic lahko na enajstem zasedanju odloči, da v Prilogo IX (seznam B) h Konvenciji vključi katere koli vnose za odpadke ali katere koli vnose za odpadke, ki jih je posredovala odprta delovna skupina na osmem zasedanju, ali katere koli od zgornjih vnosov s spremembami. 2013/0055 (NLE) Predlog SKLEP SVETA o stališču, ki se sprejme v imenu Evropske unije za enajsto konferenco pogodbenic Baselske konvencije o nadzoru prehoda nevarnih odpadkov preko meja in njihovega odstranjevanja, glede sprememb seznama odpadkov iz Priloge IX (seznam B) k tej konvenciji SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 191(1) v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) Baselska konvencija o nadzoru prehoda nevarnih odpadkov preko meja in njihovega odstranjevanja je začela veljati leta 1992. (2) V skladu s členoma 17 in 18 Baselske konvencije se spremembe te konvencije sprejmejo na zasedanju konference pogodbenic. (3) Januarja in februarja 2011 je bilo predloženih pet vlog za nove vnose v Prilogo IX (seznam B) k Baselski konvenciji. Ti vnosi so bili z Uredbo Komisije (EU) št. 135/2012 o spremembi Uredbe (ES) št. 1013/2006 Evropskega parlamenta in Sveta o pošiljkah odpadkov zaradi vključitve nekaterih neuvrščenih odpadkov v Prilogo IIIB k Uredbi[3] začasno dodani v Prilogo IIIB k Uredbi (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov[4], dokler ne bo sprejet sklep o njihovi vključitvi v Prilogo IX (seznam B) h Konvenciji. (4) Ob upoštevanju predloženih predlogov se je odprta delovna skupina na osmem zasedanju 25.–28. septembra 2012 strinjala, da konferenci pogodbenic Baselske konvencije na njenem enajstem zasedanju predloži v obravnavo dva osnutka vnosov v Prilogo IX h Konvenciji. (5) Konferenca pogodbenic Baselske konvencije lahko na enajstem zasedanju odloči, da se v Prilogo IX (seznam B) h Konvenciji vključijo kateri koli vnosi za odpadke, predlagani v vlogah, ali kateri koli vnosi za odpadke, ki jih je posredovala odprta delovna skupina na osmem zasedanju, ali kateri koli od zgornjih vnosov s spremembami – SPREJEL NASLEDNJI SKLEP: Člen 1 Stališče, ki ga zavzame Evropska unija na enajsti konferenci pogodbenic Baselske konvencije, je, da se v Prilogo IX (seznam B) h Konvenciji vključijo kateri koli vnosi za odpadke, predlagani v vlogah, ali kateri koli vnosi za odpadke, ki jih je posredovala odprta delovna skupina na osmem zasedanju, ali kateri koli od zgornjih vnosov z ustreznimi spremembami. O manjših spremembah tega stališča se lahko dogovorijo predstavniki Unije na enajsti konferenci pogodbenic Baselske konvencije brez nadaljnjega sklepa Sveta. Člen 2 Sklep enajste konference pogodbenic Baselske konvencije glede sprememb Priloge IX (seznam B) h Konvenciji bo po sprejetju objavljen v Uradnem listu Evropske unije. Člen 3 Ta sklep začne veljati […]. V Bruslju, Za Svet Predsednik [1] UL L 190, 12.7.2006, str. 1. [2] UL L 46, 17.2.2012, str. 30. [3] UL L 46, 17.2.2012, str. 30. [4] UL L 190, 12.7.2006, str. 1.